ROMÂNIA

JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei ordinare a Consiliului Local Sîntandrei

din data de 17.12.2018
Şedinţa ordinară a Consiliului Local Sîntandrei a fost convocată de Primar în baza Dispoziţiei nr. 217 din 13 decembrie 2018, la şedinţă sunt prezenţi 14 consilieri din totalul de 15 consilieri în funcţie. Este absent motivat d-l consilier Dănuț Ioan Torjoc care a anunțat că din motive obiective nu poate participa la ședință.

La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc, doamna Nicoleta Spătar, șef birou Contabilitate, doamna Valeria Pituț, referent în cadrul Compartimentului Impozite şi Taxe, doamna Angelica Gozman – Pop, consilier în cadrul Compartimentului Impozite şi Taxe, și dl. Ilie Olari, consilier în cadrul Compartimentului Administrarea Domeniului Public și Privat.
Preşedintele de ședință, domnul consilier Toader Timiș, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

   Înainte de a se trece la Ordinea de zi propriu – zisă, dna secretar Dorina Ilea supune spre aprobare procesul verbal al ședinței anterioare, respectiv Procesul verbal al ședinței ordinare din data de 27.11.2018. 
Nefiind probleme asupra conţinutului acestuia, se supune la vot, prin vot deschis cu ridicarea mâinii şi cu 14 voturi „pentru”, fără voturi „împotrivă” și fără „abțineri” este adoptată H.C.L. nr. 164 din 17.12.2018 privind aprobarea procesului verbal al şedinţei anterioare a Consiliului Local Sîntandrei. 
Președintele de ședință, prezintă proiectul ordinii de zi:
1. Proiect de hotărâre privind aprobarea rectificării bugetului local de venituri și cheltuieli al Comunei Sîntandrei pe anul 2018.
Inițiator: Primar Ioan Mărcuș

2. Proiect de hotărâre privind privind stabilirea impozitelor şi taxelor locale pentru anul 2019.
Inițiator: Primar Ioan Mărcuș

3. Proiect de hotărâre privind aprobarea de către Consiliul Local Sîntandrei a Bugetului de Venituri și Cheltuieli pentru anul 2019, întocmit de Ocolul Silvic Oradea pentru buna administrare a pădurii proprietatea publică a Comunei Sîntandrei și aprobarea valorificării masei lemnoase recoltată din aceasta în anul 2019, la prețurile de referință stabilite prin Decizia nr. 566 / 16.10.2018 a Directorului General al RNP – Romsilva.
Inițiator: Primar Ioan Mărcuș

4. Proiect de hotărâre privind aprobarea introducerii în patrimonial public al Comunei Sîntandrei și completarea inventarului domeniului public cu lucrarea – Extindere retea apă și canal menajer – efectuată în Sîntandrei, conform P - V de recepție la terminarea lucrărilor nr. 10080 / 04.09.2018 și Anexei cu 132 poziții, în valoare totală de 589.448,28 lei.

Inițiator: Primar Ioan Mărcuș

5. Proiect de hotărâre privind aprobarea introducerii în patrimoniul public al Comunei Sîntandrei și completarea inventarului domeniului public cu lucrarea – Branșamente apă Comuna Sîntandrei – luna octombrie – în valoare totală de 8.869,27 lei.

Inițiator: Primar Ioan Mărcuș

6. Proiect de hotărâre privind aprobarea efectuării unui schimb de terenuri între comuna Sîntandrei și dl. Torjoc Petru – Romulus și soția Torjoc Eugenia

Inițiator: Primar Ioan Mărcuș

7. Solicitare privind emiterea avizului conform pentru proiectul de rețea școlară de învățământ ce va funcționa la nivelul comunei Sîntandrei în anul școlar 2019-2020.
Proiectul ordinii de zi așa cum a fost prezentat, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 165 din 17.12.2018 privind aprobarea ordinii de zi propusă pentru şedinţa ordinară a Consiliului Local Sîntandrei din data de 17 decembrie 2018.
Se trece la discutarea punctelor de pe Ordinea de zi:

La punctul 1 dl. consilier Toader Timiș, președinte de ședință, îi dă cuvântul d-nei Nicoleta Spătar, care prezintă materialul cu privire la proiectul de hotărâre privind aprobarea rectificării bugetului local de venituri și cheltuieli al Comunei Sîntandrei pe anul 2018, precizând că la întocmirea proiectului s-au avut în vedere prevederile art. 6 alin. (3) lit.b) din Legea bugetului de stat nr. 2 / 2018, ale art.36 alin. (2) lit.a, art.45 alin. (1), (2) din Legea administrației publice locale nr. 215 / 2001 și ale art. 19, art. 34 alin. (2), art.49 alin. (1) - (7) din Legea nr. 273 / 2006 privind finanțele publice locale, cu modificările și completările ulterioare. 
D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 166 din 17.12.2018 privind aprobarea rectificării bugetului local de venituri și cheltuieli al Comunei Sîntandrei pe anul 2018.

La punctul 2 dl. consilier Toader Timiș, președinte de ședință, îi dă cuvântul d-lui Primar care prezintă proiectul de hotărâre privind stabilirea impozitelor şi taxelor locale pentru anul 2019, precizând că nu s-au primit propuneri, sugestii sau opinii cu valoare de recomandare privind proiectul de hotărâre supus dezbaterii publice, iar doamna Valeria Pituț și doamna Angelica Gozman – Pop, funcționari din cadrul Compartimentului Impozite şi Taxe, prezintă Tabloul cuprinzând valorile impozabile, impozitele și taxele locale, alte taxe asimilate acestora, precum și amenzile propuse a se aplica începând cu anul 2019 .

Dna. Angelica Gozman – Pop precizează că și în acest an s-a propus menținerea bonificației de 10% atât pentru persoanele fizice, cât și pentru persoanele juridice.

Dna. Valeria Pituț face referire la prevederile art. 40, alin. (3) din Codul fiscal, potrivit căruia în cazul mijloacelor de transport hibride, impozitul se reduce cu minimum 50%, conform hotărârii consiliului local. Dna. consilier Marinela Nadia Moș, preşedintele Comisiei Buget-Finanţe prezintă avizul favorabil al comisiei de specialitate prezentând propunerile făcute în cadrul comisiei Buget – Finanțe, și anume ca bonificația să fie tot de 10% și pentru persoanele juridice care plătesc cu anticipație până la 31 martie a impozitului pe clădiri / teren datorat pe întregul an de către contribuabili, iar taxa pentru rezervare loc de veci să rămână tot 600 de lei la fel ca în anul precedent, precum și reducerea cu 50% a impozitului în cazul mijloacelor de transport hibride.
Se supun la vot proiectul de hotărâre cu propunerile comisiei și cu unanimitate de voturi se decide adoptarea acestora.
Nefiind discuții cu privire la proiectul de hotărâre, dl. Consilier Toader Timiș, președinte de ședință, îl supune la vot , prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 167 din 17.12.2018 privind stabilirea impozitelor şi taxelor locale pentru anul 2019.

La punctul 3 de pe Ordinea de zi, dl. Consilier Toader Timiș, președinte de ședință îi dă cuvântul d-lui Ilie Olari, care prezintă materialul cu privire la proiectul de hotărâre privind aprobarea de către Consiliul Local Sîntandrei a Bugetului de Venituri și Cheltuieli pentru anul 2019, întocmit de Ocolul Silvic Oradea pentru buna administrare a pădurii proprietatea publică a Comunei Sîntandrei și aprobarea valorificării masei lemnoase recoltată din aceasta în anul 2019, la prețurile de referință stabilite prin Decizia nr. 566 / 16.10.2018 a Directorului General al RNP – Romsilva, menționând că la întocmirea proiectului s-a avut în vedere adresa nr. 10628 / 01.11.2018 a RNP – Romsilva, Direcția Silvică Bihor – Ocolul Silvic Oradea, înregistrată cu nr. 13766 / 28.11.2018 la Primăria Comunei Sîntandrei.

D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 168 din 17.12.2018 privind aprobarea de către Consiliul Local Sîntandrei a Bugetului de Venituri și Cheltuieli pentru anul 2019, întocmit de Ocolul Silvic Oradea pentru buna administrare a pădurii proprietatea publică a Comunei Sîntandrei și aprobarea valorificării masei lemnoase recoltată din aceasta în anul 2019, la prețurile de referință stabilite prin Decizia nr. 566 / 16.10.2018 a Directorului General al RNP – Romsilva.
Se discută în continuare punctul 4 de pe ordinea de zi, respectiv: Proiect de hotărâre privind aprobarea introducerii în patrimonial public al Comunei Sîntandrei și completarea inventarului domeniului public cu lucrarea – Extindere retea apă și canal menajer – efectuată în Sîntandrei, conform P - V de recepție la terminarea lucrărilor nr. 10080 / 04.09.2018 și Anexei cu 132 poziții, în valoare totală de 589.448,28 lei. 
D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 169 din 17.12.2018 privind aprobarea introducerii în patrimonial public al Comunei Sîntandrei și completarea inventarului domeniului public cu lucrarea – Extindere rețea apă și canal menajer – efectuată în Sîntandrei, conform P - V de recepție la terminarea lucrărilor nr. 10080 / 04.09.2018 și Anexei cu 132 poziții, în valoare totală de 589.448,28 lei.
La punctul 5 de pe ordinea de zi, dl. Consilier Toader Timiș, președinte de ședință îi dă cuvântul d-lui Ilie Olari care prezintă Proiectul de hotărâre privind aprobarea introducerii în patrimoniul public al Comunei Sîntandrei și completarea inventarului domeniului public cu lucrarea – Branșamente apă Comuna Sîntandrei – luna octombrie – în valoare totală de 8.869,27 lei, precizând că pentru întocmirea proiectului de hotărâre s-au avut în vedere :
→ Prevederile Legii 213 / 1,998 privind bunurile proprietate publică și regimul juridic al acestora, art. 3, alin. (4) și art. 18 cu modificările și completărie ulterioare ;

→ Prevederile HG 1031 / 1999 privind aprobarea Normelor metodologice privind înregistrarea în contabilitate a bunurilor care alcătuiesc domeniul public al Statului și al UAT – urilor 
→ prevederile HG 548 / 1999 privind aprobarea normelor tehnice pentru întocmirea inventarului bunurilor care alcătuiesc domeniul public al comunelor, orașelor, municipiilor și județelor.
D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Nefiind alte discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 170 din 17.12.2018 privind aprobarea introducerii în patrimoniul public al Comunei Sîntandrei și completarea inventarului domeniului public cu lucrarea – Branșamente apă Comuna Sîntandrei – luna octombrie – în valoare totală de 8.869,27 lei.
   
La punctul 6 de pe ordinea de zi dl. Consilier Toader Timiș, președinte de ședință îi dă cuvântul d-lui Ilie Olari care prezintă proiectul de hotărâre privind aprobarea efectuării unui schimb de terenuri între comuna Sîntandrei și dl. Torjoc Petru – Romulus și soția Torjoc Eugenia.
Dl. consilier Ovidiu Alexandru Cseh, prezintă avizul favorabil al comisiei de Urbanism.

Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, şi prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 171 din 17.12.2018 privind aprobarea efectuării unui schimb de terenuri între comuna Sîntandrei și dl. Torjoc Petru – Romulus și soția Torjoc Eugenia. 

La punctul 7 de pe ordinea de zi, dna. consilier Simona Claudia Oșvat, președintele Comisiei de Învățământ prezintă solicitarea privind emiterea avizului conform pentru proiectul de rețea școlară de învățământ ce va funcționa la nivelul comunei Sîntandrei în anul școlar 2019-2020, care va fi transmisă Inspectoratului Școlar Județean Bihor, iar după primirea avizului conform, proiectul de hotărâre va fi supus dezbaterii plenului consiliului local.

Nefiind alte probleme la ordinea de zi, întrebări sau interpelări, preşedintele de şedinţă, domnul consilier Toader Timiș, declară închise lucrările şedinţei.

